**KŐVÁGÓÖRSI KÖZÖS ÖNKORMÁNYZATI HIVATAL**

**Beszámoló a 2020. évi munkáról**

****

Tisztelt Képviselő-testületek!

A 2020. év talán minden területen – így a Hivatal munkáját illetően is – a korábbiakhoz képesti legjelentősebb változás, a COVID -19 vírus okozta világjárvány volt. A hivatali munkát illetően, a járvánnyal kapcsolatos plusz feladatokon túl a legjelentősebb eltérést a járvány okán kihirdetett veszélyhelyzet okozta, tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésének rendelkezésére, mely szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. E rendelkezés okán a veszélyhelyzet ideje alatt nem kerülhetett sor testületi ülések tartására, és a képviselő-testület, a bizottságok, társulási tanácsok hatáskörét a polgármesterek gyakorolták. Valamennyi polgármesteri hatáskörben hozott döntéshez ugyanúgy előterjesztés, határozati javaslat / rendelet tervezet készült, mintha azt a képviselő-testület (bizottság, társulási tanács) hozta volna. E vonatkozásban tehát eltérés nem volt, abban azonban igen, hogy a mindaddig megszokott, munkaterveken alapuló tervezett ülések okán viszonylag kiszámítható ülés előkészítési „anyagadási” időszakok elmaradtak, illetve a döntés előkészítési munka folyamatos volt.

**I. A működés az egyes területeken**

2020. évben összesen 8.938 ügyiratot iktattunk összesen 24.768 alszámon.

Az ügyek megoszlása az ágazatok szerint az alábbiak szerint alakult:

Ügyiratok ágazatok szerint összesen:

|  |  |  |
| --- | --- | --- |
| ágazat | főszám | alszám |
| pénzügyek  melyből adóigazgatás  egyéb | *5052*  5030  22 | *11578*  11472  106 |
| egészségügyi igazgatás | 23 | 214 |
| szociális igazgatás | 905 | 1927 |
| környezetvédelem, építési ügyek, településrendezés, területrendezés, kommunális igazgatás | 380 | 1230 |
| közlekedés és hírközlési igazgatás | 213 | 698 |
| vízügyi igazgatás | 100 | 286 |
| önkormányzati, igazságügyi, rendészeti igazgatás | 495 | 1760 |
| lakásügyek | 29 | 83 |
| gyermekvédelmi és gyámügyi igazgatás | 17 | 51 |
| ipari igazgatás | 5 | 26 |
| kereskedelmi igazgatás, turisztika | 340 | 1102 |
| földművelésügy, állat-, és növényegészségügyi igazgatás | 275 | 733 |
| munkaügyi igazgatás, munkavédelem | 24 | 185 |
| önkormányzati és általános igazgatási ügyek | 1046 | 4718 |
| köznevelési és közművelődésügyi igazgatás | 31 | 140 |
| sportügyek |  |  |
| honvédelmi, polgári védelmi, katasztrófavédelmi, igazgatás, fegyveres biztonsági őrizet | 3 | 37 |

**Ügyiratok a székhelyen és a kirendeltségen**

|  |  |  |  |  |
| --- | --- | --- | --- | --- |
| Ágazat | **Székhely** | | **Révfülöpi Kirendeltség** | |
|  | főszám | alszám | főszám | alszám |
| pénzügyek  melyből adóigazgatás  egyéb | *2665*  2643  22 | *7665*  7549  106 | 2387  2387 | 3923  3923 |
| egészségügyi igazgatás | 18 | 206 | 5 | 8 |
| szociális igazgatás | 905 | 1927 |  |  |
| környezetvédelem, építési ügyek, településrendezés, területrendezés, kommunális igazgatás | 259 | 907 | 121 | 323 |
| közlekedés és hírközlési igazgatás | 142 | 515 | 71 | 183 |
| vízügyi igazgatás | 87 | 266 | 13 | 20 |
| önkormányzati, igazságügyi, rendészeti igazgatás | 231 | 588 | 264 | 1172 |
| lakásügyek | 28 | 82 | 1 | 1 |
| gyermekvédelmi és gyámügyi igazgatás | 17 | 51 | - | - |
| ipari igazgatás | 1 | 9 | 4 | 17 |
| kereskedelmi igazgatás, turisztika | 15 | 39 | 325 | 1063 |
| földművelésügy, állat-, és növényegészségügyi igazgatás | 264 | 714 | 11 | 19 |
| munkaügyi igazgatás, munkavédelem | 24 | 185 | - | - |
| önkormányzati és általános igazgatási ügyek | 922 | 4432 | 124 | 286 |
| köznevelési és közművelődésügyi igazgatás | 30 | 139 | 1 | 1 |
| sportügyek |  |  |  |  |
| honvédelmi, polgári védelmi, katasztrófavédelmi, igazgatás, fegyveres biztonsági őrizet | 1 | 34 | 2 | 3 |
| összesen | **5608** | **17747** | **3330** | **7021** |

Iktatás mind a székhelyen, mind a kirendeltségen működött, mindkét helyen gépi iktatás történt. Az iratok a székhely és a kirendeltség között napi rendszerességgel mozogtak, az ügyfélfogadási helyek vonatkozásában ez az ügyfélfogadások alkalmával történt.

ASP rendszer: év elején a Magyar Államkincstár létrehozza a tárgyévi elektronikus űrlapokat, melyek megszemélyesítése az önkormányzatok feladata. Megszemélyesítést követően kerülhet sor az űrlapok ASP rendszerben történő publikálására, melyet követően elérhetővé válik az E- Önkormányzat honlapon az ügyfelek számára.

1. Testületi, társulási, bizottsági ülések

1. 1. Testületi ülések, határozatok, önkormányzati rendeletek száma:

|  |  |  |  |  |
| --- | --- | --- | --- | --- |
| TELEPÜLÉS | TESTÜLETI ÜLÉSEK SZÁMA | RENDKÍVÜLI ÜLÉS | HATÁROZATOK SZÁMA | ÖNKORMÁNYZATI RENDELETEK SZÁMA |
| Balatonhenye | 5 | 3 | 51 | 8 |
| Kékkút | 8 | 5 | 69 | 11 |
| Kővágóörs | 10 | 8 | 79 | 10 |
| Köveskál | 10 | 8 | 78 | 8 |
| Mindszentkálla | 6 | 3 | 54 | 7 |
| Révfülöp | 7 | 2 | 88 | 8 |
| Salföld | 3 | 1 | 49 | 7 |
| Szentbékkálla | 8 | 6 | 49 | 10 |
| **összesen** | **57** | **36** | **517** | **69** |

A veszélyhelyzet okán polgármesteri hatáskörben hozott döntések:

|  |  |  |
| --- | --- | --- |
| TELEPÜLÉS | HATÁROZATOK SZÁMA | ÖNKORMÁNYZATI RENDELETEK SZÁMA |
| Balatonhenye | 25 | 7 |
| Kékkút | 26 | 6 |
| Kővágóörs | 47 | 10 |
| Köveskál | 42 | 15 |
| Mindszentkálla | 26 | 6 |
| Révfülöp | 79 | 13 |
| Salföld | 22 | 7 |
| Szentbékkálla | 21 | 9 |
| **összesen** | **288** | **73** |

Révfülöpön 2, Salföldön 1 közmeghallgatás tartására került sor, a többi településen a veszélyhelyzet okán nem volt közmeghallgatás. A Hivatallal kapcsolatban 1 alkalommal került sor együttes ülés tartására.

1. 2. Társulási ülések

|  |  |  |  |
| --- | --- | --- | --- |
| TÁRSULÁS | ÜLÉSEK SZÁMA | HATÁROZATOK SZÁMA | ELNÖKI DÖNTÉSEK VESZÉLYHELYZETBEN |
| Kővágóörs és Kékkút Községek óvodai nevelést biztosító Intézményfenntartó Társulása | 3 | 15 | 3 |
| Köveskál és Térsége Óvoda Társulás | 2 | 14 | 2 |
| Révfülöp és Térsége Óvoda Intézményfenntartó Társulás | 2 | 14 | 2 |
| Köveskál és Térsége Szennyvíz Társulás | 2 | 8 | 3 |
| Szentbékkálla és Mindszentkálla Szennyvíz Társulás | 2 | 8 | 3 |
| **összesen** | **11** | **59** | **13** |

1. 3. Bizottsági ülések (állandó)

|  |  |  |
| --- | --- | --- |
| BIZOTTSÁG | ÜLÉSEK SZÁMA | HATÁROZATOK SZÁMA |
| Pénzügyi Bizottság (Kővágóörs) | 2 | 18 |
| Gazdasági, Településfejlesztési és Turisztikai Bizottság (Révfülöp) | 2 | 32 |
| Oktatási, Szociális és Kulturális Bizottság (Révfülöp) | 4 | 38 |

A jegyzőkönyvvezetői feladatokat 4 fő látta el.

2. Pénzügyi feladatok

E feladatokat 2020-ban 7 fő látta el (ebből egy fő anyakönyvvezetői feladatok is ellát).

A 7 fő pénzügyi ügyintéző esetében az év folyamán a személyek közül 1 fő változás történt szülési szabadság okán.

A munkatársak rendszeresen részt vettek a kötelező képzéseken, ide tartoztak a Magyar Államkincstár által tartott tájékoztatók, illetve a mérlegképes könyvelői végzettséggel rendelkezők esetében a kötelező képzések.

A kollégák a határidős adatszolgáltatásokat elvégezték. A havonta kötelezően elkészítendő jelentések biztosították a könyvelés folyamatosságát és naprakészségét, de az ügyintézők folyamatos leterheltségét is jelentették.

Az adatszolgáltatásokat többször megnehezítették az e célra szolgáló informatikai rendszer verzióváltásai, akadozásai.

Gondot okozott a Magyar Államkincstár által kért egyéb adatszolgáltatások, felmérések határ idejének rövidsége (sok esetben aznap 16 óráig), valamint ilyen esetekben a polgármesteri aláírások beszerzése.

2020. január 1.-jével Balatonrendes Község Önkormányzata kilépett a Kővágóörsi Közös Önkormányzati Hivataltól és a Badacsonytomaji Közös Önkormányzati hivatalhoz csatlakozott. A feladatátadás zökkenőmentesen megtörtént.

Az önkormányzatoknak az állami támogatások vonatkozásában el kellett számolniuk a beérkezett összegekkel. A támogatásokkal való elszámoláskor csak a meghatározott kormányzati funkciókra történő könyvelés esetén fogadható el a felhasználás. Fontos az állami támogatások felhasználásának folyamatos nyomon követése az elszámolások elősegítése érdekében.

Az önkormányzati szociális intézmények állami támogatásának rendszerében történt változások az eddigieknél is nagyobb odafigyelést, és gondosabb tervezőmunkát igényeltek.

A pénzügyi ügyintézők legfontosabb feladati a következők:

* + Időközi költségvetési jelentéseket és az időközi mérlegjelentések készítése, a költségvetési jelentés határideje minden hónap 20-a, mérlegjelentés határideje negyedévet követő hónap 20-a
  + Önkormányzat és költségvetési intézményeinek elemi költségvetés készítése
  + Éves költségvetési beszámoló (zárszámadás) készítése
  + Önkormányzat és költségvetési intézményeinek adóbevallásai
  + Házipénztárak vezetése
  + Civil szervezetek részére nyújtott támogatások kezelése
  + Intézményi kifizetések számfejtés után
  + Havi bérkönyvelés kontírozása, főkönyvi rögzítés
  + Önkormányzati kiadások kontírozása
  + Önkormányzatok forgalmának kontírozása
  + Bankon keresztüli utalások
  + Intézmények finanszírozása
  + Önkormányzati bevételek számlázása, kontírozása, folyószámla egyeztetés
  + Önkormányzat költségvetési számláján jelentkező egyéb bevételek kontírozása
  + Pályázat összeállítása, benyújtása elkülönített könyvelés előkészítése
  + Pályázatok pénzügyi elszámolásainak előkészítése

A szigorúan vett pénzügyi feladatok mellett, a pályázatok elkészítésében, feltöltésében, elszámolásában is nagy teher hárult a pénzügyes kollégákra. Vannak olyan önkormányzatok, amelyek ezen feladatokra külön pályázatírót alkalmaznak, ezzel is csökkentvén a leterheltséget.

Pályázatok

2020. évben elnyert pályázatok:

Mind a nyolc önkormányzat megnyerte a 2020. évi szociális tűzifa támogatást.

Kővágóörs, Salföld, Balatonhenye, Köveskál, Révfülöp Nagyközség Önkormányzata: a 2020. évi lakossági víz- és csatornaszolgáltatás támogatását.

**Kővágóörs Község Önkormányzata:**

Kisfaludy2030 Turisztikai Fejlesztő Nonprofit Zrt. által kiírt pályázatokon belül:

* „Pálköve strand komplex családbarát fejlesztése" című projekt támogatása (III. ütem)
* "Kővágóörs-Pálköve Strand fejlesztése" című projekt támogatása (IV. ütem)

A Magyar Falu program keretében „Orvosi rendelő felújítása” című pályázat

**Mindszentkálla Község Önkormányzata:**

A Magyar Falu program keretében „Orvosi eszköz” beszerzése pályázat

Szintén a Magyar Falu program keretében „Önkormányzati tulajdonban lévő út hídépítés/felújítás című pályázat (Mindszentkálla 358 hrsz.)

**Szentbékkálla Község Önkormányzata**:

A Nemzeti Kulturális Alap a-komolyzenei koncertsorozat megrendezéséhez pályázat, - komolyzenei koncertekhez elnyert pályázat.

Szent Benedek szobor elhelyezésére pályázat,

Magyar Falu Program keretében traktor és utánfutó beszerzése pályázat,

Közművelődési érdekeltségnövelő pályázat keretében projektor, tablet beszerzése,

Magyar Falu Program keretében orvosi rendelő homlokzat felújítására, nyílászárók cseréjére pályázat,

**Köveskál Község Önkormányzata**: Önkormányzati Feladatellátást szolgáló fejlesztések támogatása keretében védőnői szolgálat épületének homlokzat felújítása,

Balaton Fejlesztési Tanács által kiírt pályázat keretében, Közterületek növényállományának megújítása Köveskálon

Civil pályázat keretében az Önkormányzat tulajdonában lévő tűzoltószertár felújítása

Belügyminisztériumi pályázat keretében az illegális hulladéklerakók felszámolása érdekében a„Tisztítsuk meg az Országot!” projekt

Közművelődési érdekeltségnövelő pályázat keretében laptop beszerzése

Magyar falu Program keretében közösségi játszótér fejlesztése

Magyar Falu Program keretében orvosi eszközök beszerzése

Kisfaludy2030 Turisztikai Fejlesztő Nonprofit Zrt. által támogatott szálláshely felújítása

A pályázatok jelentős része 2021. évben valósult meg.

**Révfülöp Nagyközség Önkormányzata**: a Magyar Falu Program keretében Önkormányzati utak felújítása, Óvodai tornaszoba kialakítása,

Kisfaludy2030 Turisztikai Fejlesztő Nonprofit Zrt. által támogatott 3 strand felújítása,

EMMI által támogatott Révfülöpi Fülöp -hegyi kilátó felújítása.

**Salföld Község Önkormányzata** a Magyar Falu program keretében a Faluház külső és belső tereinek felújításár és akadálymentes wc kialakítására, továbbá utak felújítására (Templom u. Rákóczi u., Apró köz) nyert támogatást és a fejlesztést 2020.-ban meg is valósította.

Kisfaludy Program keretében szálláshely fejlesztésre pályázatot nyert az önkormányzat, a megvalósítás átcsúszott a 2021. évre is.

**Balatonhenye Község Önkormányzata** a Magyar Falu Program keretében közterületi játszótér fejlesztésére, útfelújításra (Akácfa u., Kossuth u.), járdaépítés anyagtámogatására (Temető u.), közterület karantartását szolgáló eszközbeszerzésre, közösségi terek kialakítására (Kultúrház) nyert pályázatot. A fejlesztést 2021. évben valósítja meg.

Kisfaludy Program keretében szálláshely fejlesztésre pályázatot nyert az önkormányzat, a megvalósítás átcsúszott a 2021. évre is

3. Adózási feladatok

Ezt a feladatot 5 ügyintéző látta el, akik közül 2 fő egyéb feladatkörben is dolgozik.

Az önkormányzati adóhatóság fontosabb feladatai a következők:

* az adókivetéséhez, ellenőrzéséhez adatgyűjtés
* adatbejelentések, adóbevallások átvétele, felülvizsgálata és ellenőrzése
* bevallások, adatbejelentések feldolgozása az ASP Adó rendszerben (határozathozatal, postázás, irat kézbesítés után tételek véglegesítése
* évközi változások esetén határozathozatal, változások átvezetése
* a mulasztók felszólítása, mulasztások szankcionálása, behajtási cselekmények megindítása, a behajthatatlan adótartozások törlése
* az adó mérséklése, elengedése, részletfizetés halasztás engedélyezése
* befizetések elszámolása, számfejtése, utalása
* a törzsadattár karbantartása, könyvelési anyag elkészítése
* az adók módjára behajtandó köztartozások behajtása és kezelése
* adóigazolások kiállítása
* hatáskörébe tartozó ügyekkel kapcsolatos megkeresések teljesítése

A felsorolt feladatok az év során folyamatosan jelentkező munkát jelentenek az adóügyi ügyintézők számára. Az ügyintézőknek különösen tekintettel kell lennie a Magyar Államkincstár részére történő adatszolgáltatások határidejére is.

2018. második negyedévétől kezdődően az önkormányzataink csatlakoztak az ASP Adó szakrendszerhez.A kezdeti nehézségek után mára már elmondhatjuk, hogy az új adórendszer nagyban segíti az adóügyi ügyintézők munkáját.

Az adóhatározatokkal szemben jogorvoslati jog illeti meg az ügyfeleket, azaz fellebbezést nyújthatnak be. 2020. évben egyetlen adózó sem nyújtott be fellebbezést adóhatósági határozattal szemben.

Méltányossági eljárást 2020. évben nem kezdeményeztek adózóink

Adótípusuk, és adózók száma az egyes településeken:

|  |  |  |
| --- | --- | --- |
| **Település** | **Adónemek 2020. évben** | **Adózók száma** |
| Balatonhenye | Építményadó  Telekadó  Idegenforgalmi adó  Helyi iparűzési adó  Gépjárműadó  Települési adó | 195  98  11  48  58  102 |
| Kékkút | Építményadó  Idegenforgalmi adó  Helyi iparűzési adó  Gépjárműadó | 6  5  29  43 |
| Kővágóörs | Építményadó  Idegenforgalmi adó  Helyi iparűzési adó  Gépjárműadó | 1421  53  141  960 |
| Köveskál | Építményadó  Telekadó  Magánszemélyek kommunális adója  Idegenforgalmi adó  Helyi iparűzési adó  Gépjárműadó | 260  53  169  13  75  161 |
| Mindszentkálla | Telekadó  Magánszemélyek kommunális adója  Idegenforgalmi adó  Helyi iparűzési adó  Gépjárműadó | 87  351  11  58  132 |
| Révfülöp | Építményadó  Telekadó  Idegenforgalmi adó  Helyi iparűzési adó  Gépjárműadó | 630  105  41  181  194 |
| Salföld | Építményadó  Telekadó  Idegenforgalmi adó  Helyi iparűzési adó  Gépjárműadó | 89  30  7  26  32 |
| Szentbékkálla | Építményadó  Telekadó  Magánszemélyek kommunális adója  Idegenforgalmi adó  Helyi iparűzési adó  Gépjárműadó | 254  34  -  25  64  111 |

4. Anyakönyv

Anyakönyvi események az egyes területeken:

|  |  |  |  |  |  |
| --- | --- | --- | --- | --- | --- |
| **Település** | **Születési anyakönyvi alapbejegyzés** | **Házassági anyakönyvi alapbejegyzés** | **Halotti anyakönyvi alapbejegyzés** | **Állam-polgársági eskü** | **Névadó, házassági évforduló** |
| Balatonhenye | 1 db | 0 db | 1 db | 0 db | 0db |
| Kékkút | 1 db | 0 db | 0 db | 0 db | 0 db |
| Kővágóörs | 0 db | 15 db | 6 db | 0 db | 0 db |
| Köveskál | 0 db | 9 db | 1 db | 0 db | 0 db |
| Mindszentkálla | 0 db | 0 db | 4 db | 0 db | 0 db |
| Révfülöp | 0 db | 18 db | 4 db | 1 db | 0 db |
| Salföld | 1 db | 0 db | 0 db | 0 db | 0 db |
| Szentbékkálla | 0 db | 4 db | 0 db | 0 db | 0 db |

Fentieken túl 7 darab apai elismerő nyilatkozat felvételére került sor, kérelemre 74 db anyakönyvi kivonat került kiadásra, névviselési forma módosítási eljárásra 10 alkalommal került sor. Papír alapú anyakönyvből 117 anyakönyvi bejegyzést rögzítettek az anyakönyvvezetők az Elektronikus Anyakönyvi Rendszerbe.

5. Kereskedelmi igazgatás

Ezt a feladatot a 8 településre 1 fő látta el a Révfülöpi Kirendeltségen.

E területhez tartozik egyrészt a szálláshelyek üzemeltetési engedélyének kiadása, módosítása, nyilvántartás vezetése, illetve a tevékenység megszűnése esetén a tevékenység törlése.

A kereskedelmi tevékenység két részre: bejelentés köteles kereskedelmi tevékenységre és kizárólag üzletben forgalmazható termékekre vonatkozó kereskedelmi egységre (működési engedély köteles) tagozódik.

A kereskedelemhez kapcsolódó nyilvántartások a települések honlapján érhetők el.

Tekintettel az e területen egyértelműen és markánsan jelentkező feladatnövekedésre és leterheltségre, a szálláshelyekkel kapcsolatos ügyintézés 4 település vonatkozásában félévtől átszervezésre került a Hivatalon belül egy másik kollégához.

*A kereskedelmi ügyintézői tevékenység* vonatkozásában 2020. évben településenként a következő eljárások történtek:

**Révfülöp:** Bejelentés- köteles kereskedelmi tevékenységet végzők közül 1 szüntette meg tevékenységét, 5 esetben kértek új engedély kiadását, 9 módosítás történt. Működési engedély köteles üzletek vonatkozásában 1 esetben történt módosítás.

**Kővágóörs:** Bejelentés- köteles kereskedelmi tevékenységet végzők közül 1 szüntette meg tevékenységét, 2 esetben kértek új engedély kiadását. 3 módosítás történt.

**Salföld:** Bejelentés- köteles kereskedelmi tevékenységet esetében 1 módosítás történt.

**Kékkút:** Bejelentés- köteles kereskedelmi tevékenységet végzők közül 1 szüntette meg tevékenységét, 1 esetben kértek új engedély kiadását

**Mindszentkálla:** Bejelentés- köteles kereskedelmi tevékenységet végzők közül 1 módosítás történt, 1 esetben kértek új engedély kiadását.

**Szentbékkálla:** Nyilvántartási adatokban változás nem történt

**Köveskál:** Bejelentés köteles ipari tevékenységet végzők közül 1 esetben kértek új engedély kiadását, 1 módosítás történt.

**Balatonhenye:** A nyilvántartásban változás nem történt.

A járványügyi készültségi időszak védelmi intézkedéseiről szóló 431/2020. (IX. 18.) Korm. rendelet alapján 11 ellenőrzésre került sor.

*A szálláshely-szolgáltatás tevékenység* vonatkozásában 2020. évben településenként a következő bejelentésekre került sor:

**Révfülöp:** Nyilvántartásba lett vévemagánszálláshely típusú szálláshely: 12,egyéb szálláshely típusú szálláshely: 2;

33-an szüntették meg tevékenységüket,

7 módosítás történt,

**Kővágóörs:** Nyilvántartásba lett vévemagánszálláshely típusú szálláshely: 16

7-en szüntették meg tevékenységüket,

2 módosítás történt,

**Salföld:** Nyilvántartásba lett vévemagánszálláshely típusú szálláshely: 1

1 módosítás történt,

nyilvántartásba nem üzleti célú szálláshely:1

**Kékkút:** Nyilvántartási adatokban változás nem történt

**Mindszentkálla:** Nyilvántartásba lett vévemagánszálláshely típusú szálláshely: 2,egyéb szálláshely típusú szálláshely: 1, üdülőház típusú szálláshely: 1

2-en szüntették meg tevékenységüket,

1 módosítás történt,

**Szentbékkálla:** Nyilvántartásba lett vévemagánszálláshely típusú szálláshely: 5,

3-an szüntették meg tevékenységüket,

1 módosítás történt,

**Köveskál:** Nyilvántartásba lett vévemagánszálláshely típusú szálláshely: 9,

1 szüntette meg tevékenységét

1 módosítás történt,

**Balatonhenye:** Nyilvántartásba lett vévemagánszálláshely típusú szálláshely: 3,

1 módosítás történt,

2020. évi szálláshely ellenőrzések: Révfülöp kemping: 2, Kékkút magánszálláshely: 2, Mindszentkálla magánszálláshely: 2, Balatonhenye magánszálláshely:1 egyéb szálláshely: 1, Szentbékkálla magánszálláshely: 2.

A koronavírus járvány okozta veszélyhelyzet kihirdetésére tekintettel Salföld településen egy magánszálláshely, Révfülöpön 3 közösségi szálláshely 1 panzió, Szentbékkállán 1 közösségi szálláshely, Köveskálon 1 panzió és 2 magánszálláshely, Kővágóörsön 1 közösségi, 3 magánszálláshely ellenőrzése elmaradt

A módosítások adatváltozásra, nyitvatartási idő változtatásra, termékkör bővítésre vonatkoztak.

A KSH felé az aktuális adatszolgáltatási kötelezettségünket mind a szálláshely-szolgáltatás, mind a kereskedelem területén teljesítettük

6. Hagyatéki ügyek

A hagyatéki ügyintézést 8 település tekintetében 1 fő látja el a Révfülöpi Kirendeltségen.

2020. évben a hagyatékkal kapcsolatos ügyiratok száma 80 volt.

7. Szociális igazgatás

Szociális célú tűzifa: A települések a 2020-as évben is részt vettek a szociális célú tűzifa pályázaton. Valamennyi település elnyerte a támogatást. A fát kérelemmel lehetett igényelni, a kérelmeket az Önkormányzatokhoz kellett benyújtani. A tavalyi évben a korábbi évekhez képest sokkal kevesebb tűzifára váltak jogosulttá az Önkormányzatok, ennek ellenére az igénylők száma az előző évhez képest nem csökkent. A kérelmek benyújtásának határideje változó volt, ezért a 2020 évben hozott határozatok alapján, Kővágóörsön 29, Köveskálon 22, Mindszentkállán 17, Szentbékkállán 10, Kékkúton 3, Révfülöpön 32, Salföldön: 3, Balatonhenyében 6, összesen: **122 fő** részesült tűzifában.

Települési támogatások: A településeken egységes támogatási rendszer került kialakításra a 2015. évben hozott szociális rendeletekkel. A rendeletek értelmében jövedelemtől függetlenül támogatásban részesülhet iskolakezdésre tekintettel a szülő, közeli hozzátartozó eltemettetője, gyermek születésére tekintettel a szülő.

|  |  |  |  |
| --- | --- | --- | --- |
| Település | iskolakezdésre tekintettel | születésre tekintettel | temetésre tekintettel |
| Balatonhenye | 19 gyermek | 1 kérelem |  |
| Kékkút | 7 gyermek |  | 1 kérelem |
| Kővágóörs | 64 gyermek | 3 kérelem | 10 kérelem |
| Köveskál | 36 gyermek | 2 kérelem | 2 kérelem |
| Mindszentkálla | 21 gyermek |  | 1 kérelem |
| Salföld | 7 gyermek |  |  |
| Révfülöp | 70 gyermek |  | 11 kérelem |
| Szentbékkálla | 15 gyermek | 2 kérelem | 3 kérelem |
| összesen | 239 | 8 | 27 |

2019-ben több település új támogatási formát vezetett be, ez az idősek támogatása. A támogatásra a 65 év felettiek, egyes településen a gyermekek is jogosultságot szereztek. A támogatások kifizetése jellemzően december hónaphoz a karácsonyhoz kötődött.

|  |  |
| --- | --- |
| Település | támogatottak száma |
| Balatonhenye | 34 |
| Kékkút | 19 |
| Kővágóörs | 136 |
| Mindszentkálla | 48 |
| Salföld | 22 |
| Köveskál | 88 |
| Szentbékkálla | 36 |
| összesen | 383 |

A rendelet másik támogatási formája a jövedelemtől függő támogatások, melyek a megfelelő jövedelmi és vagyoni helyzet fennállása esetén igénybe vehető gyógyszerköltség támogatására, 18 éven felüli tartósan beteg személy ápolására, lakhatási kiadások viseléséhez, valamint a rendkívüli települési támogatás.

|  |  |  |  |  |
| --- | --- | --- | --- | --- |
| Település | gyógyszerköltség támogatása | 18. éven felüli tartósan beteg ápolása | lakhatási kiadások | rendkívüli települési támogatás |
| Balatonhenye | 5 |  | 1 | 13 |
| Kékkút | 3 |  |  | 3 |
| Kővágóörs | 5 | 4 | 11 | 25 |
| Köveskál | 6 | 1 | 3 | 23 |
| Mindszentkálla |  | 1 | 4 | 19 |
| Salföld | 2 |  |  | 7 |
| Révfülöp | 2 |  | 1 | 26 |
| Szentbékkálla |  |  | 2 | 25 |
| összesen | 23 | 6 | 22 | 141 |

Kővágóörs településen rendkívüli települési támogatás megállapítása esetén a hatáskör gyakorlója a Szociális Bizottság. A Bizottság 2020. évben 5 alkalommal ülésezett, mellyel kapcsolatban feladatom az előterjesztések elkészítése, jegyzőkönyv megírása, határozat kivonatok elkészítése, iktatása, postázása.

Rendszeres gyermekvédelmi kedvezményre való jogosultság:

|  |  |
| --- | --- |
| település | kérelmek száma |
| Balatonhenye |  |
| Kékkút |  |
| Kővágóörs | 7 |
| Köveskál | 1 |
| Mindszentkálla | 2 |
| Salföld |  |
| Révfülöp | 6 |
| Szentbékkálla | 8 |
| összesen: | 24 |

8. Munkaügyek

Foglalkoztatás: A kötelező minimálbér emeléssel valamennyi dolgozó bére emelkedett, így a kötelező átsorolások adtak jelentősebb feladatot. Január hónapban minden munkavállalónak nyilatkoznia kell a családi kedvezmény érvényesítéséről, valamint a kompenzációra való jogosultságáról. Február hónapban az M30-as adatlapokat kell kiosztani. Az új KIRA számfejtő programmal már ezeket a Közös Hivatalnak kell előállítania, a szükséges mennyiségben kinyomtatnia. Év közben a szabadságok rögzítése valamin az egyéb juttatások számfejtése jelent nagyobb feladatot.

Közfoglalkoztatás: A 2020-as évben is a közfoglalkoztatási programokat év elején kellett megírni egész évre vonatkozóan. Az új programok március 1-étől indultak és 2021. február 28. napjáig tartottak. Az Önkormányzatoknak lehetősége nyílt arra, hogy azokkal a személyekkel, akikkel tudnak dolgozni hosszabb távú szerződéseket kössenek, így egész évben foglalkoztatni tudták őket. Közfoglalkoztatásban elsősorban foglalkoztatást helyettesítő támogatásra jogosultakat közvetít ki a Foglalkoztatási Osztály. Az a tapasztalat, hogy noha a közfoglalkoztatásra fordítható támogatás évről-évre csökken, egyre kevésbé tudják az Önkormányzatok a létszámot feltölteni.

9. Adó-és értékbizonyítványok kiállítása

2020. évben a Közös Hivatalhoz tartozó 8 településen összesen 210 db adó- és értékbizonyítvány került kiállításra.

10. Műszaki terület

Az ezen a területen dolgozó három fő ügyintéző látja el a feladatokat.

10. 1. Kővágóörs, Szentbékkálla, Salföld vonatkozásában:

1. Településfejlesztési ügyek

Kővágóörs-Pálköve parti sétány/közpark megvalósításának előkészületeiben aktív részvétel.

1. Pályázatok

Benyújtásra került pályázatok műszaki előkészítése, projektekben való aktív részvétel, projekt lezárása:

* Kővágóörs BM pályázat (hivatali épület magastető kialakítása)
* Kővágóörs csapadékvíz elvezető rendszer kialakítása (Zöldfa utca, Kossuth utca, zagytározó)
* Kővágóörs helyi termékértékesítést szolgáló pályázat
* Kővágóörs óvoda felújítás pályázat
* Kővágóörs I. világháborús emlékmű kialakítása pályázat
* Kővágóörs A nemzeti és helyiidentitástudat erősítése pályázat
* Kővágóörs Településkép közösségi tér fejlesztése (tűzoltó szertár) pályázat
* Kővágóörs közösségi tér vásárlása pályázat (Nádas ház)
* Kővágóörs felnőtt sportpark pályázat
* Kővágóörs strand felújítás pályázat (III. ütem)
* Szentbékkálla orvosi rendelők felújítása pályázat
* Salföld út felújítás pályázat

1. Beruházások

Kővágóörs piac projekt, Kossuth utca-Zöldfa utca csapadékvíz elvezető projekt, Strandfejlesztés projekt, Baba-Mama szoba kialakítása projekt során aktív részvétel (kivitelezőkkel való kapcsolattartás, szerződések, árajánlatok előkészítése, beszerzés, helyszíni szemlék lebonyolítása)

1. Értékbecslési ügyek ügyintézése (1db)
2. Talajvízkút ügyek (10db)
3. Súlykorlátozás ideiglenes feloldása (14db)
4. Közterületfoglalási határozatok kiadása (3db)

8. Közműkezelők részére kiadott tulajdonosi hozzájárulás 27db, közútkezelő nyilatkozat 36 db.

9. Szakhatósági állásfoglalás telekalakításhoz 13db.

10. Vagyongazdálkodással kapcsolatos ügyek

Pályáztatás, bérleti szerződések előkészítése. Önkormányzati létesítmények karbantartásával, felújításával, állagmegóvásával kapcsolatos ügyek. Településgazdálkodás működéséhez szükséges megrendelések lebonyolítása. Szakmai teljesítések igazolása és ellenőrzése.

11. Közműszolgáltatókkal egyeztetés, adatszolgáltatás, önkormányzati intézmények szolgáltatási szerződéseinek előkészítése, lomtalanítás megszervezése.

12. A települések életével kapcsolatok közösségi információk eljuttatása a lakossághoz (információs táblák készítése, web-felület előkészítése, lakossági tájékoztató levelek előkészítése stb.), jogsegélyek.

13. Strandfürdők kijelölésében és nyári üzemeltetésében közreműködés, időszakosan üzemelő létesítmények működésének koordinálása. Működtetéshez szükséges szerződés előkészítése.

14. Adatszolgáltatások (Lechner tudásközpont, KSH, TAK, TKR, DRV, Utak és hidak, Világörökség várományos, nem közművel összegyűjtött hulladék stb.) (19db)

15. Növényvédelemmel kapcsolatos ügyek: Gondozatlan területek tulajdonosainak felszólítása (2 db.).

16. Katasztrófavédelmi ügyek

Megalakítási, veszély-elhárítási, befogadási tervek aktualizálása. Felkészítési terv a téli időjárási viszonyokra, ellenőrzések lebonyolítása, közbiztonsági referens értekezleteken való részvétel, törzsvezetési gyakorlat lebonyolítása.

17. Hulladékszállítással, lakcímnyilvántartással kapcsolatos hatósági igazolások kiadása (1 db.)

18. Nyári rendezvények műszaki, hatósági előkészítése (KŐFESZT).

19. Településüzemeltetéssel kapcsolatos lakossági panaszok, észrevételek fogadása, a szükséges intézkedések előkészítése, megtétele.

20. Képviselő-testületi, Bizottsági ülések anyagainak előkészítése, előterjesztések elkészítése, üléseken való részvétel (23db).

21. Hatósági ügyek intézése, áttételek (8db)

22. Hatósági bizonyítványok kiállítása (1db)

23. Eb ügyek (3db)

24. Elővásárlási joggal kapcsolatos ügyek kezelése (1db)

25. Településképi rendelettel kapcsolatos, bejelentési, konzultációs, településképi vélemény ügyek (35db)

26. Térfigyelő kamerarendszer működésével kapcsolatos ügyek kezelése (Kővágóörs).

27. Kővágóörs község vonatkozásában az új kerékpárút tervengedélyeztetési eljárásban aktív részvétel.

28. Kővágóörs (kerékpárút nyomvonal kijelölés, Becska István) község vonatkozásában a településrendezési eszközök módosításának lebonyolítása, koordinálása, hatóságokkal történő egyeztetés.

29. Kővágóörs-Pálköve Strandfürdő büféi bérbeadásának lebonyolításában aktív részvétel, pályázat kiírása, licit koordinálása stb.

30. A kialakult pandémiás helyzet alatti intézkedések bevezetésében, koordinálásában való aktív részvétel.

10. 2. Köveskál, Mindszentkálla, Kékkút, Balatonhenye vonatkozásában

*Településfejlesztési ügyek*

* Helyi Építési Szabályzat módosításával kapcsolatos feladatok, szakhatósági egyeztetések, közzététel (Köveskál, Kékkút);
* Településképi kézikönyvek és rendeletek felülvizsgálatában, módosításában való közreműködés (Köveskál), településképi eljárások lefolytatása;

*Pályázatok*

* Benyújtásra került pályázatok (Magyar Falu Program) műszaki előkészítése, szükséges engedélyek beszerzése (járda, gyalogátkelő, utak, ravatalozó építésének engedélyezése);
* 2020. évben már folyamatban lévő és 2020. évben elnyert pályázatok műszaki előkészítése, projektekben való részvétel
* Beruházások, felújítások során aktív részvétel (kivitelezőkkel való kapcsolattartás, szerződések, árajánlatok előkészítése, helyszíni szemlék lebonyolítása);

*Vagyongazdálkodással kapcsolatos ügyek*

* Önkormányzati ingatlanok bérleti szerződéseinek ügyei;
* Állami ingatlanok vagyonkezelésbe vétele (Köveskál, Kékkút)
* Önkormányzati ingatlanok értékesítése (Kékkút, Balatonhenye, Mindszentkálla)
* Önkormányzati létesítmények karbantartásával, állagmegóvásával kapcsolatos ügyek, településgazdálkodás működéséhez szükséges megrendelések lebonyolítása;
* Szakmai teljesítések igazolása és ellenőrzése;
* Közvilágítási hálózaton keletkezett meghibásodások bejelentése;
* Közműszolgáltatókkal egyeztetés, adatszolgáltatás, önkormányzati intézmények szolgáltatási szerződéseinek előkészítése, lomtalanítás megszervezése;
* Játszóterek működésével, dohányzással, munkavédelemmel összefüggő ügyek.
* temetőkataszterek aktualizálása, temető ellenőrzések

*Növényvédelemmel kapcsolatos ügyek*

* Gondozatlan területek tulajdonosainak felszólítása;
* Méhészek nyilvántartásának vezetése, szúnyogirtással kapcsolatos feladatok;
* Hulladékszállítással, lomtalanítás megszervezése, illegális hulladék lerakás lakossági bejelentés ügyek;
* Nyári nagy rendezvények műszaki, hatósági előkészítése;
* Képviselő-testületi, anyagainak előkészítése, előterjesztések elkészítése, üléseken való részvétel.

*Egyéb*

* Közterület foglalási határozatok kiadása;
* Területbérleti megállapodások előkészítése, önkormányzati tulajdonú ingatlanok bérleti szerződései;
* Közműkezelők részére kiadott tulajdonosi hozzájárulás, közútkezelő nyilatkozat, útfelbontás;
* Szakhatósági állásfoglalás telekalakításhoz, közmű elhelyezéshez;
* Fakivágás engedélyezése;
* Vadkár eljárások lefolytatása;
* Talajvízkút ügyek;
* Közigazgatási bírság ügyek;
* Szennyvíztisztító-, és elvezető rendszerrel kapcsolatos ügyek (Köveskál és Térsége Szennyvíztárulás, Szentbékkálla, Mindszentkálla Szennyvíztársulás);
* Közműszolgáltatókkal folytatott egyeztetések;
* A települések életével kapcsolatok közösségi információk eljuttatása a lakossághoz (információs táblák készítése, web-felület előkészítése, lakossági tájékoztató levelek előkészítése stb.);
* Adatszolgáltatások (Lechner tudásközpont, KSH, TAK, TKR, DRV, stb.);
* Hulladékszállítással, lakcímnyilvántartással kapcsolatos hatósági igazolások kiadása;
* Településüzemeltetéssel kapcsolatos lakossági panaszok, észrevételek fogadása, a szükséges intézkedések előkészítése, megtétele;
* Hatósági ügyek intézése;
* Településképi rendelettel kapcsolatos, bejelentési, konzultációs, településképi vélemény ügyek;
* tűzvédelmi ellenőrzések során feltárt hiányosságok teljesítése (Balatonhenye, Köveskál)
* kamerarendszerrel kapcsolatos feladatok

|  |  |
| --- | --- |
| behajtási engedélyek | - |
| közútkezelői hozzájárulás, tulajdonosi nyilatkozat | 24 |
| kút engedélyek | 6 |
| telekalakítási eljárások | 28 |
| szakmai konzultáció, településképi vélemény | 46 |
| fakivágási engedélyek | 3 |
| közterület használati engedélyek | 20 |
| vadkár ügyek | - |
| gondozatlan ingatlanok felszólítása | 8 |
| bérleti szerződések | 28 |

10. 3. Révfülöp vonatkozásában:

1. Településfejlesztési ügyek

Helyi Építési Szabályzat módosításával kapcsolatos feladatok, szakhatósági egyeztetések, közzététel.

2. Település szerkezeti terv módosításának előkészítése.

Balatoni Bringakör fejlesztésével kapcsolatos eljárásban folyamatos adatszolgáltatás, egyeztetés. Lakossági kérelemre indított SZT módosítások előkészítése, a településtervező vállalkozással való folyamatos együttműködés.

Helyi projekttervek kidolgozásában közreműködés /Császtai strand mederkotrás, belterületi utak-zártkerti utak karbantartása, nyilvános illemhely beléptető rendszer kialakítása/

3. Pályázatok

Benyújtásra került MF pályázatok műszaki előkészítése (belterületi utak felújítása, Óvoda tornaszoba felújítása pályázat, Kisfaludy Strandfejlesztési Konstrukció IV. megvalósításával kapcsolatos pályázat előkészítése, megvalósítása, elszámolása a település 3 strandján.

4. Beruházások

Révfülöpi Millenniumi Kilátó újjáépítése, belterületi-zártkerti utak mart aszfalt burkolattal történő ellátása- felújítása, Szigeti strand mederhomokozás, Császtai Strand-Szigeti strand zöldterület felújítás, öntöző rendszer kiépítés, Európa Sétány felújítása.

Révfülöp 9/2, 10/7 hrsz., korábban a Magyar Állam tulajdonában lévő Balaton parti ingatlanok ingyenes tulajdonba vétele kapcsán folyamatos egyeztetések az MNV Zrt.-vel.

5. Révfülöpi Vitorláskikötő területen vitorlás férőhelyek kialakítása, bérbeadása.

6. Temető nyilvántartás kezelése, aktualizálása, befogadói nyilatkozatok kiadása.

7. Közterület foglalási határozatok kiadása (18 db.), területbérleti megállapodások előkészítése (13 db.), önkormányzati tulajdonú ingatlanok bérleti szerződései (13db.)

8. Közműkezelők részére kiadott tulajdonosi hozzájárulás 14 db. közútkezelő nyilatkozat 21 db. útfelbontás 13 db.

9. Szakhatósági állásfoglalás telekalakításhoz, közmű elhelyezéshez, járda és útépítéshez, parkoló létesítéshez 24 db.

10. Fakivágás engedélyezése 2 db.

11. Belterületen vadak kár okozása.

13. Vagyongazdálkodással kapcsolatos ügyek

Üresen álló, hasznosításra váró önkormányzati ingatlanok meghirdetése, pályáztatás, bérleti szerződések előkészítése. Önkormányzati létesítmények karbantartásával, állagmegóvásával kapcsolatos ügyek. Településgazdálkodás működéséhez szükséges megrendelések lebonyolítása. Szakmai teljesítések igazolása és ellenőrzése.

14. Közvilágítási hálózaton keletkezett meghibásodások bejelentése (43 db.)

15. Közműszolgáltatókkal egyeztetés, adatszolgáltatás, önkormányzati intézmények szolgáltatási szerződéseinek előkészítése.

16. Községi információs és utcatábla rendszer felülvizsgálata, pótlások és új elemek megrendelése. Forgalomszabályozási terv elkészítésében közreműködés.

17. Strandfürdők kijelölésében és nyári üzemeltetésében közreműködés, időszakosan üzemelő létesítmények működésének koordinálása. Működtetéshez szükséges szerződések (Vízimentők, Vöröskereszt, Vízvizsgálat stb.) előkészítése. „Kék hullám” minősítéshez adatszolgáltatás.

18. Játszóterek eszközök felújítása, eszközök működésével, munkavédelemmel összefüggő ügyek.

19. Növényvédelemmel kapcsolatos ügyek

Gondozatlan területek tulajdonosainak felszólítása (11 db.).

20. Méhészek nyilvántartásának vezetése, szúnyogirtással kapcsolatos feladatok.

21. Katasztrófavédelmi ügyek, törzsvezetési gyakorlatok.

Megalakítási, veszély elhárítási, befogadási tervek aktualizálása. Felkészítési terv a téli időjárási viszonyokra.

22. Belterületi utak felújítása, műszaki, hatósági előkészítése, kivitelezői szerződések előkészítése

23. Nyári nagy rendezvények műszaki, hatósági előkészítése (Villa Filip Napok, Balaton-átúszás, Révfülöp Blues Fesztivál, Country Fesztivál.)

24. Településüzemeltetéssel kapcsolatos lakossági panaszok, észrevételek fogadása, a szükséges intézkedések előkészítése, megtétele.

25. Képviselő-testületi, Bizottsági ülések anyagainak előkészítése, előterjesztések elkészítése, üléseken való részvétel.

26. Eb tartással összefüggő lakossági kötelezettségek előkészítése, koordinálása, bejelentő lapok összesítése.

27. Önkormányzati ingatlanok pályázat útján történő értékesítésének, bérbeadásának előkészítése, pályázati folyamat lebonyolítása.

11. Birtokvédelmi ügyek

2020. évben 13 birtokvédelmi kérelem érkezett, melyek közül 2 esetében került sor a jegyzői birtokvédelmi eljárást lezáró érdemi döntés meghozatalára. A 2020. évben indult és lezárt birtokvédelmi eljárások közül 11 esetben a kérelem elutasításra került.

A jegyzői birtokvédelmi eljárások sajátossága, hogy az eljárás során hozott érdemi döntés ellen közigazgatási úton nincs helye jogorvoslatnak, a birtokvédelmi határozat megváltoztatása iránt kereset nyújtható be a bírósághoz, keresetlevél benyújtására 2020. évben 3 alkalommal került sor.

A birtokvédelmi eljárás során hozott határozat végrehajtásáról a jegyző gondoskodik. A tavalyi évben végrehajtás iránti kérelem nem került benyújtásra

12. Lakcím ügyek

Kiadott hatósági bizonyítványok a 2020. évben:

lakcímmel kapcsolatban (mind a 9 település vonatkozásában): 108 db

Ebből: egy háztartásban élők lakcímigazolása: 24 db

lakcímigazolás: 84db (ezek a KCR-ben rögzítésre kerültek)

Házszám meghatározás (határozat): 42 db

Lakcím bejelentkezések:

Balatonhenye: 7 fő

Balatonrendes: -

Kékkút: -

Kővágóörs: 13 fő

Köveskál: 18 fő

Mindszentkálla: 2 fő

Révfülöp: 67 fő

Salföld: 2 fő

Szentbékkálla: 5 fő

Összesen: 114 fő lakcím bejelentkezését rögzítettük a tavalyi évben. Azonban ennél jóval több ki/bejelentkezés történt, amiről nincs információ, mivel az ország bármelyik okmányirodájában lehet lakcímet létesíteni/változtatni.

A legjelentősebb változás e területen az aljegyzői jogviszonyt érintette,

**II. Ellenőrzések**

A 2020. évben lezajlott ellenőrzéseket a csatolt nyilvántartások tartalmazza.

Kérem, hogy beszámolómat elfogadni szíveskedjenek!

***Határozati javaslat:***

**…………..……………… (NAGY)KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. HATÁROZATA**

***A Kővágóörsi Közös Önkormányzati Hivatal 2020. évi munkájáról szóló beszámoló elfogadásáról***

…………………………….…(Nagy)Község Önkormányzata Képviselő-testülete a Kővágóörsi Közös Önkormányzati Hivatal 2020. évi munkájáról szóló beszámolót elfogadja.

Kővágóörs, 2021. szeptember 15.

Dr. Szabó Tímea

jegyző